Vorflugur eru skordýr sem taka fullkominni myndbreytingu ; egg > lirfa > púpa > fluga . Rétt eins og mörg önnur skordýr nýtir vorflugan sér loftbólur til að lyfta sér upp af botninum eftir að hún hefur breyst úr lirfu í púpu . Þegar loftbólurnar eru orðnar nægar , lyftist púpan upp af botninum og sundfálmararnir taka til við að kippa púpunni upp að yfirborðinu . Ef hitastigið er heppilegt , nægir skriðþungi púpunnar til að rjúfa yfirborðsspennu vatnsins og við tekur síðasta myndbreytingin , púpan verður að fullvaxta flugu . Almennt gengur púpum stórra flugna betur að rjúfa filmuna og ná flugi í orðsins fyllstu merkingu . Afföll vorflugna sem klekja er ekki nema brot af afföllum mýflugna . Þetta ferli vorflugunnar tekur ekki nema augnablik vegna þess að hún , ólíkt mörgum öðrum flugum , er með vængi sem hrinda frá sér vatni og eru nánast fullskapaðir þegar upp á yfirborðið er komið . Hún þarf því ekki að sitja á vatninu í óákveðinn tíma og þurrka vængina og bíða þess að þeir verði tilbúnir til flugtaks . Það er því púpustigið sem silungurinn einblínir á þegar vorflugur eru á matseðlinum , fullvaxta ná þær ekki einu sinni að vera konfektmolinn með kaffinu eftir matinn . Það vekur því ákveðna furðu að flugur sem sitja beinlínis á yfirborðinu , eins og t.d. Elk Hair Caddis skuli koma sterklega til greina þegar klekjur vorflugunnar eru á ferðinni , en það er nú samt þannig . En þegar kemur að því að hugs alfarið um púpu vorflugunnar , þá eru nokkur atriði sem vert er að hafa í huga . Klekjupúpur vorflugunnar ættu að vera glansandi , rétt eins og þær séu umvafðar loftbólum , með áberandi haus eða fálmara og umfram allt vera á ferli frá botni og upp að vatnsborði . Þessi lýsing ætti eins og sér að nægja til að benda á eina ákveðna flugu , Peacock . Lauslega þyngd er þetta tilvalinn fluga til að líkja eftir púpustigi votflugunnar sem klekju . Vitaskuld er hægt að ganga lengra í eftirlíkingum og til eru óteljandi tegundir klekjueftirlíkinga vorflugna , auk þeirra óteljandi afbrigða Peacock sem hafa komið fram . Sjálfur veiði ég Peacock oft á tíðum eins og hefðbundna votflugu , ekki endilega sem púpu . Inndrátturinn í áttina að miðlungs hraða með tilfallandi rykkjum og skrykkjum , pásur á milli . Kjördýpt vorflugna á lirfustigi er hreint ekki á svo miklu dýpi , þannig að það má næstum fullyrða að intermediate eða sökklína fyrir Peacock er ofrausn , hefðbundin flotlína með 9 + feta taum ætti að vera nóg . Nei , nú er ég ekki að meina þessa tilbúnu strimla , heldur alvöru bursta til að ýfa upp búkefni og kraga sem gerðir eru úr dubi . Það setur alltaf af stað ákveðna vellíðan að geta endurnýtt hluti , það er leikurinn í þessari ábendingu . Hér áður benti ég á hagnýt not af tannhreinsiburstum til að þrífa augu á flugu eftir lökkun . Stærri burstana , þá sem ekki nýtast í þrifin , má nota sem dub-bursta í mýkra dub efni þar sem grófir burstar geta hæglega dregið of mikið efni úr flugunni . Ef einhver er í vafa um mitt álit á fluguveiðimönnum , þá skal þeim vafa útrýmt hér og nú . Fluguveiðimenn eru mjög fyndinn hópur fólks . Það eru ekki aðeins athafnir þeirra á veiðistað sem eru mjög sérstakar , þ.e. að veifa þessu priki fram og til baka með torkennilegum spotta á endanum , áföstu safni af torkennilegu dóti sem glitrar eða ekki . Þetta endalausa takmark þeirra að ná að plata einhverja lífveru sem er aðeins með brot af heila þeirra sjálfra og stæra sig síðan af því , er líka sérstaklega áhugavert . Að öllu gríni slepptu , þá þekki ég fáa hópa fólks sem eru jafn fastheldnir á skoðanir og athafnir eins og fluguveiðimenn . Á sama tíma eru þeir ótrúlega ginkeyptir fyrir nýjungum eða í það minnsta nýjum hlutum . Auðvitað er þetta alhæfing , en þegar öllu er á botninn hvolft , þá á þetta við um mjög stóran hóp fluguveiðimanna . Ætli flugur séu ekki ódýrasta birtingarmynd nýjungagirndar fluguveiðimanna . Ég er t.d. þannig að þegar ég sé mynd af nýrri flugu , þá vaknar strax hjá mér spurningin : Hvar ætli þessi virki ? Síðan vakna ýmsar aðrar spurningar um efnið , krókinn og fleira . Það er yfirleitt nokkuð langt í að ég velti fyrir mér hvort viðkomandi fluga passi inn í fánuna hér á Íslandi , sé virkilega eins og eitthvað kvikindi sem silungurinn þekkir hér og étur . Framboð á flugum er óendanlegt og eykst sífellt . Ný efni , nýjar hugmyndir hnýtara og útfærslur virðast ekki eiga sér nein takmörk . Samt sem áður er það nú þannig að flestar flugur eiga sér ákveðna forfeður sem þær líkjast á einn eða annan hátt . Þótt það komi ný fluga fram á sjónarsviðið sem byggir á þekktri formúlu , þá hættir forfaðirinn ekkert að veiða , sú fluga stendur alltaf fyrir sínu . Fyrsti afli nýrrar flugu er auðvitað veiðimaðurinn , hún krækir í mann og lætur mann ekki í friði þar til maður hefur keypt eða hnýtt hana . Ég er einn þeirra sem tek með mér allt of margar flugur í veiðiferðir . Það er nú betra að hafa vaðið fyrir neðan sig ef fiskurinn vill bara alls ekki þær sem eru í fluguboxinu mínu og þá er gott að geta kíkt í geymsluboxin . Trúlega er því samt þannig farið að mér væri nær að taka með mér gott safn af klassískum flugum sem hafa sannað sig síðustu áratugina , eiga þær í mismunandi stærðum , útfærslum og litbrigðum . Það er trúlega algjör óþarfi að flækja málið svona mikið . Auðvitað er gaman að prófa sig áfram með nýjar flugur , en þegar öllu er á botninn hvolft þá er það kannski óþarfi að eyða heilu sumri í að prófa eitthvað nýtt þegar það gamla einfaldlega virkar . Þessi grein var ein af mínum sjálfshjálpar greinum þessa vetrar og er ætlað að hvetja mig til að sýna gömlum flugum meiri athygli og láta þessar nýju aðeins bíða þar til einhver annar hefur prófað þær í þaula . Framundan er febrúar með sýnum Febrúarflugum , þannig að ég lofa alls ekki að fara eftir þessu . Slæðumý , sem stundum er kölluð litla toppflugan , á sér að öllu jöfnu skemmra lífsskeið á botninum og er nokkuð síðar á ferðinni , síðla júní mánaðar og í ágúst . Þegar stóra toppflugan er á ferðinni og bleikjan er að úða í sig , þá er hamagangur og það er mín reynsla að það borgar sig að gleyma öllu sem ritað hefur verið um mjónur og hvernig á að veiða þær . Ég hef alveg leyft mér að smitast af hamaganginum og nota frekar hraðan inndrátt , staldra nánast ekkert við , æsi bleikjuna bara meira og meira , þangað til hún tekur með látum . Þeim sem ekki hugnast þessi æsingur er bent á að prófa klassíska votflugur , eins og t.d. Black Pennell og þá endilega sem soft hackel . Þessi fluga hefur verið óhemju vinsæl t.d. í Hlíðarvatni í Selvogi að vori til , einmitt þegar stóra toppflugan er að fara að klekjast út . Flotlína , 9 feta taumur og hægur inndráttur ætti að vera þokkaleg uppskrift , svo fer það bara eftir kokkinum hvernig útkoman verður . Já , ég veit . Jólin eru búin og gott betur en það , en það er bara svona veður í dag að ég tók fram þessar tvær sem lúrðu í jólapakkaflóðinu og mér hefur ekki gefist tími til að lesa vel og vandlega . Ég byrjaði á því að taka fram At the end of the line eftir hinn velska George Barron . Ég mæli eindregið með þessari bók , gullmoli . Eins og ég nefndi , þá er í bókinni að finna hafsjó fróðleiks um vatnaveiði og þá er nú ekki verra að hafa Veiðikortabæklinginn við höndina , fletta upp völdum vötnum og máta í huganum hvar , hver fluga gæti virkað . Enn hef ég ekki fundið það vatn sem þessar flugur ættu ekki samlegð með , hvað þá flugu sem ætti ekki virkar í þessum vötnum . Það verður notalegur laugardagur í kotinu í dag og hugurinn fyllist tilhlökkun fyrir næsta sumri . Byrjum á því að útskýra þetta orð ; klekjur . Orðið varð ofaná þegar ég skaut hjálparbeiðni út á veraldarvefinn yfir smellna þýðingu á enska orðinu emerger . Ég hef afskaplega lítið íslenskubit yfir því að notast við þetta smellna orð , því það er þá jafnt á komið með því og enska orðinu ; hvorugt finnst í orðabókum . Veiðiflugur sem líkja eftir þessu atferli geta verið af öllum mögulegum tegundum ; straumflugur , votflugur , púpur og þurrflugur . Allar flugur sem hægt er að veiða á eða rétt undir yfirborði vatnsins geta sem sagt talist vera klekjur . Þegar þannig ber undir getur verið óhætt að eiga léttar púpur í boxinu , t.d. óþyngt Héraeyra eða Killer Bug . En hvaða skordýr eru það sem haga sér svona ? Jú , það má eiginlega segja að öll skordýr sem taka fullkominni myndbreytingu taki sig til á púpustiginu og rísi upp að yfirborðinu til að taka síðustu myndbreytingunni . Nú eru aðeins 26 dagar þar til Febrúarflugur hefjast og eflaust eru einhverjir byrjaðir að hnýta og mynda flugur til að setja inn á hópinn Febrúarflugur á Facebook . Að þessu sinni freistum við þess að virkja stangaveiðifélög og hnýtingarhópa hringinn í kringum landið til að taka þátt , hver með sínu nefni og getu . Tölvupóstur hefur verið sendur á vel flest stangaveiðifélögin þar sem sú hugmynd er kynnt að hvetja félagsmenn sína til að merkja flugurnar með hashtag ( # ) sem tengist viðkomandi félagi . Ef þú , lesandi góður , ert meðlimur í hópi eða öðrum félagsskap sem kemur saman og hnýtir flugur , þá er þér einnig velkomið að senda okkur skilaboð og tilgreina hashtag þíns hóps og merkja þitt framlag til Febrúarflugna 2020 með því . Annars verður átakið með nokkuð hefðbundnu sniði þetta árið , létt og lipurt og allir geta tekið þátt með því að skrá sig í hópinn á Facebook . Engin skuldbinding fellst í þátttökunni , en þeir sem leggja fram flugur eiga möguleika á að hljóta smá viðurkenningu fyrir frá styrktaraðilum átaksins . Það er alls ekki þörf að kaupa nýja bursta , notaðir burstar gera alveg sama gagn . En annað slagið kemur fram fluga sem slær í gegn í skemmri eða lengri tíma og allir eru með þá flugu í boxinu . Þá væru þær leynivopn ákveðinna veiðimanna og aðeins útvaldir beittu henni . Ég veit ekki nema einhverjir hér heima hafi þá þegar verið búnir að koma auga á þessa flugu en hún náði töluverðu flugi , ekki síst eftir að Orvis setti hana í framleiðslu og seldi í bílförmum í vefverslun sinni . Samt ná sumar þeirra töluverðri útbreiðslu . Það er óhætt að segja að árið sem er að líða hefur ekki verið nein flugeldasýning hjá öllum þeim sem stunda stangveiði á Íslandi . Ég kvarta þó ekki yfir sumrinu , það var með ágætum hjá mér og mínum veiðifélaga enda engum alvarlegum vatnsskorti fyrir að fara í vatnaveiðinni . Þetta árið eyddum við þó nokkuð fleiri dögum en áður upp á hálendi við ýmis störf og veiðar . Eins og sjá má hafa árin verið nokkuð brokkgeng hjá okkur veiðifélögunum og heldur hefur dregið úr afla hin síðari ár , en það stendur auðvitað til bóta á komandi sumri . Þannig að allrar sanngirni sé gætt , þá taka tölurnar hér að ofan ekki tillit til fjölda veiðidaga , aðeins afla . Það fer ekkert á milli mála þegar aðsóknin að síðunni er skoðuð að efnið er mis vinsælt eftir árstíma ; flugur að vetri og veiðistaðir að vori og sumri . Að vanda stóðum við fyrir Febrúarflugum á árinu og þar bar helst til tíðinda að fjöldi fylgjenda tók enn og aftur stökk á milli ára . Það verður spennandi að sjá hvað Febrúarflugur 2020 bera í skauti sér og með hvaða sniði þær verða næst . Flóðatöfluna má nálgast með því að smella hérna eða úr valmynd síðunnar Töflur – Flóðatafla . Að þessu sögðu vil ég þakka öllum lesendum mínum fyrir samfylgdina á árinu sem er að líða og óska þeim gæfuríks nýs árs með ósk um enn fleiri samverustundir á vefnum á nýju ári og ánægjulegra veiðidaga á komandi sumri . Flestar stangir sem falla undir þessa skilgreiningu svigna aðeins niður um þriðjung lengar frá toppi þannig að þær hlaðast mjög fljótt í kastinu og að sama skapi skila þær hleðslunni hratt út í línuna , hraði línunnar verður því samsvarandi meiri . Að vísu temprar stíf stöng ekki óvæntar hreyfingar fisksins eins vel og mýkri stöng , en vanur veiðimaður hefur þá önnur spil á hendinni til að grípa í sem vega upp á móti þessum galla . Að þessu sögðu , þá er rétt að taka það fram að þessar stangir eru ekki á neinn hátt eyrnamerktar byrjendum eingöngu . Þeir veiðimenn sem hafa tamið sér hraðan kaststíl eru yfirleitt ekki sáttir við svona stangir , finnst þeir ekki ná nægri hleðslu úr þeim og kjósa heldur stífari stangir . Ef taumur er orðinn mattur eða taumaendinn er of sver , skiptu þá um taum en hugsaðu þig vel um áður en þú lengir hann um einhver fet , í það minnsta þar til þú hefur ná góðum tökum á þeirri lengd . Sverasti partur taumsins þarf að passa sverleika línunnar , það er ekki nóg að hugsa eingöngu um lengd hans eða X númerið sem hann endar í . Þegar menn hafa náð góðu valdi á 9 feta taum , sverleika og því hve skart hann mjókkar niður í æskilegan sverleika , þá ættu menn að vera tilbúnir að ráðast í lengri tauma . Þetta snýst svolítið um mýktina og ekki síst þyngd og eftirgefanleika stangar og línu . Að veiða með styttri taum en 9 fet getur líka verið kostur . Sú grein sem hér fer á eftir er sú nýjasta sem fengið hefur að fljóta með í fylgiriti Veiðikortsins . Einmitt þessa daga er Veiðikortið fyrir 2020 að koma út og með því er að vanda fylgiritið margumrædda með haldgóðum upplýsingum um vötnin sem í boði verða næsta sumar og ýmsum öðrum fróðleik . Ég bíð alltaf jafn spenntur eftir Veiðikortinu og ekki síst fylgiritinu , það er eins og kortið færir manni staðfestinu þess að veturinn er ekki eilífur , það vorar á endanum . Hún hófst að venju í nóvember – desember og henni lauk ekki fyrr en mér þótti raunhæfara að bíða eftir góðu hausti . Þetta helgast væntanlega af því að ég er búsettur sunnanlands eða sunnan - og vestan veðraskila eins og norðlendingar og austfirðingar kölluðu það síðasta sumar . En þótt kreppi að í öðru , þá getur hitt komið skemmtilega á óvart . Brösugt veðurfar síðasta sumars virtist bara fara vel í bleikjurnar á Þingvöllum enda eru þær ekki óvanar vætu . Ekki er langt síðan veiðimenn höfðu örlítinn vott af áhyggjum af bleikjunni , en í sumar sem leið létu þær sér fátt um dómsdagsspár eða veðurfar finnast og gældu allhressilega við ástríðu veiðimanna , bæði í Þingvalla - og Úlfljótsvatni . Hvað bleikjurnar gera næsta sumar er ómögulegt að geta sér til um , hvort sem þær eiga heima í Þingvallasveit , Grafningi eða vestur á Mýrum . Eitt er þó víst , ég er byrjaður að bíða og ég læt ekkert skemma þá bið fyrir mér og held áfram að blaða í gegnum Veiðikortabæklinginn og læt mig dreyma . Síðasta greinin um Harry verður um fast action stangir sem bogna að mestu í efstu 30% . Þessar stangir eiga það sameiginlegt að í kasti með línu og öllu þá svigna þær alveg niður í handfangið og virka hægar . Það er nú ekki svo í mínu tilfelli að ég hafi fæðst með það á hreinu hvernig þetta sport gengur fyrir sig , ég hef þurft að læra þetta svona smátt og smátt á meðan ég hef kynnst mönnum sem eru einfaldlega með þetta innbyggt frá fæðingu . Þetta eru nefnilega lykilatriði þegar kemur að því að eltast við fisk sem ekki vill sýna sig . Allt atriði sem hafa mikil áhrif á það hvar fiskurinn heldur sig og hvernig hann hagar sér . Vötn eiga jafnvel sitt ákveðna dagsform , eru gjöful á eina ákveðna flugur í dag , en sama fluga gefur ekkert þann næsta .